यूरोपीय उत्सर्जन मानक

यूरोपीय उत्सर्जन मानक (अंग्रेज़ी:यूरोपियन एमिशन स्टेंडर्ड) प्रदूषण संबंधी नियामक हैं जो यूरोप में सभी वाहनों पर लागू किए जाते हैं। यूरोपियन एमिशन स्टेंडर्डस सभी यूरोपियन देशों में एक समान लागू हैं। वर्तमान समय में नाइट्रोजन ऑक्साइड, सभी हाइड्रोकार्बन, गैर-मीथेन हाइड्रोकार्बन, कार्बन मोनोऑक्साइड और पार्टिकुलेट मैटर संबंधी उत्सर्जन पर कारों, ट्रेनों, ट्रैक्टरों, लॉरियों और इनसे संबंधित मशीनरी पर यह कड़े नियामक लागू होते हैं। इनके विपरीत, समुद्री जहाजों और हवाई जहाजों को इन नियामकों से अलग रखा गया है। प्रत्येक वाहन पर नियामक उसके आकार के अनुसार ही तय किए जाते हैं, अतएव मानकों पर खरे न उतरने वाले वाहनों की बिक्री पर कड़ा निषेध लगा है।

नए वाहन वाले मॉडलों को कड़ाई से वर्तमान नियामकों पर खरा उतरना आवश्यक होता है। किन्तु पुराने इंजन वाले और पिछले उत्सर्जन संबंधी नियामकों पर उतारे गए वाहनों में साधारण से सुधारों के बाद उनकी बिक्री पर छूट है। यूरोपीय संघ में कुल कार्बन उत्सर्जन का २० प्रतिशत सड़क यातायात से निकलता है। क्योटो प्रोटोकॉल के अंतर्गत उद्योग जगत के सभी हलकों से ८ प्रतिशत उत्सर्जन की कमी का लक्ष्य निर्धारित किया गया था। लेकिन हाल के कुछ वर्षो में यातायात से उत्सर्जन की मात्र में काफी तेज वृद्धि हुई है। अब हाल ये है कि यूरोपीय संघ से पूरे विश्व में यातायात संबंधी कार्बन उत्सर्जन ३.५ प्रतिशत होता है। यूरोपीय उत्सर्जन मानक का यूरो-ककक १ जनवरी, २००६ को लागू किया गया था।

भारत सरकार ने भी हाल में की गई एक घोषणा में कहा था कि वह वाहन संबंधित नए नियामक शीघ्र लागू करेगी। फिल्हाल भारत में भारतीय मानक लागू हैं, जिनमेम भारत स्टैन्डर्ड- १,२ व ३ हैं।

विभिन्न प्रकार के वाहनों पर

यात्री कार 
(श्रेणी M*), ग्रा./कि.मी हल्के व्यापारिक वाहन 
≤1305 कि.ग्रा (श्रेणी N1-I), ग्रा./कि.मी

हल्के व्यापारिक वाहन-२ 
1305 कि.ग्रा. – 1760 कि.ग्रा (श्रेणी N1-II)), ग्रा./कि.मी हल्के व्यापारिक वाहन 
>1760 कि.ग्रा अधिकतम 3500  कि.ग्रा (श्रेणी N1-III & N2), ग्रा./कि.मी

सन्दर्भ

इन्हें भी देखें 
 कार्बन फुटप्रिंट
 वायु प्रदूषण
 भूमंडलीय ऊष्मीकरण
 भूमंडलीय ऊष्मीकरण का प्रभाव
 ग्रीन हाउस गैस एवं प्रभाव

बाहरी कड़ियाँ 

यूरोपीय संघ
यूरोप
वाहन
प्रदूषण
हिन्दी विकि डीवीडी परियोजना
हिन्दी विकि डीवीडी परियोजना परीक्षित लेख